Diari Oficial de la Generalitat Valenciana


Sumari del DOGV 2415, del 28-12-1994 (1994/833383)

ORDRE de 27 d'octubre de 1994, de la Conselleria d'Agricultura, Pesca i Alimentació, per a l'aplicació en la Comunitat Valenciana de l'ordre ministerial, de 4 de juliol de 1994, per la qual s'estableixen ajudes a les organitzacions de productors de plantes de viver per a inversions i treballs.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/27/(3)/dof/vci/html**

### Dades del document

Número de DOGV
:   2415

Data del DOGV
:   28-12-1994

Secció del DOGV
:   DISPOSICIONS GENERALS

Número del document
:   1994/833383


Data del document
:   27-10-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 27 d'octubre de 1994, de la Conselleria d'Agricultura, Pesca i Alimentació, per a l'aplicació en la Comunitat Valenciana de l'ordre ministerial, de 4 de juliol de 1994, per la qual s'estableixen ajudes a les organitzacions de productors de plantes de viver per a inversions i treballs.   
L'Ordre de 4 de juliol de 1994 (BOE de 13.07.94), del Ministeri d'Agricultura, Pesca i Alimentació, estableix ajudes a les organitzacions de productors de plantes de viver per a inversions i treballs que es duran a terme en el present exercici econòmic i en els pròxims. Per a aquests darrers, es publicaran anualment les dotacions pressupostàries corresponents.  
En l'article quart de l'Ordre s'assenyala que corresponen a les comunitats autònomes les resolucions de concessió de les ajudes que s'hi preveuen, per la qual cosa, fent ús de les atribucions conferides,  
ORDENE:  
Article primer  
Mitjançant aquesta ordre es regulen en l'àmbit de la Comunitat Valenciana les resolucions de concessió i el règim de justificació de les ajudes a les organitzacions de productors de plantes de viver, d'acord amb l'ordre ministerial de 4 de juliol de 1994.  
Article segon  
Quan s'haja rebut en la Conselleria d'Agricultura, Pesca i Alimentació la llista de sol·licituds a què fa referència el paràgraf primer de l'article quart de l'ordre de 4 de juliol de 1994, es procedirà, una vegada incorporada la dotació econòmica corresponent, a la resolució de les concessions. La generació del crèdit s'efectuarà a l'aplicació pressupostària 81.00.19.473.94.5 i les subvencions es pagaran a càrrec d'aquesta.  
Article tercer  
Les obres objecte de subvenció hauran d'estar acabades abans del 31 de desembre d'enguany. Les corresponents als exercicis econòmics 1995 i següents hauran d'estar acabades abans del 15 d'octubre de cada any.  
Per al cobrament de les subvencions caldrà presentar, en els serveis territorials de cada província o en el Servei de Sanitat i Certificació Vegetal, les factures definitives de les inversions realitzades, que es comprovaran i se certificaran d'acord amb el pla aprovat i dins dels terminis previstos.  
Article quart  
La gestió dels fons s'atindrà en tots els aspectes al que es disposa en l'article 153 del Reial Decret Legislatiu 1.091/1988, de 23 de setembre, pel qual s'aprova el text refós de la Llei General Pressupostària.  
DISPOSICIONS ADDICIONALS  
Primera  
Es delega en el director general de Producció Agrària i Pesca la concessió de les ajudes previstes en aquesta ordre.  
Segona  
Les ajudes previstes en l'ordre de 28 d'abril de 1989, per la qual es regula la concessió de subvencions per a la millora de la planta ornamental i de la flor tallada (DOGV de 23.05.89), modificada per l'ordre de 15 d'abril de 1994 (DOGV de 12.05.94), tindran caràcter complementari de les d'aquesta ordre.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Valencia, 27 d'octubre de 1994  
El conseller d'Agricultura, Pesca i Alimentació  
JOSEP MARIA COLL COMIN


Còpia Permalink ELI